L-Ewwel Direttiva tal-Kummissjoni
tat-13 ta' Novembru 1979
li tistabbilixxi metodi tal-Komunità ta' analiżi għal testijiet ta' ċertu ħalib ippriservat parzjalment jew kompletament deħidrat għall-konsum uman
(79/1067/kee)
Il-K1ummissjoni tal-Komunitajiet Ewropej,
Wara li kkunsidrat it-trattat li jistabbilixxi l-Komunità Ekonomika Ewropea,
Wara li kkunsidrat id-direttiva tal-Kunsill 76/118/KEE tat-18 ta' Diċembru 1975 dwar l-approsimazzjoni tal-liġijiet ta' l-Istati Membri rigward ċertu ħalib ippriservat parzjalment jew kompletament deħidrat għal konsum uman [1], u partikolarment l-artikolu 11 tagħha,
Billi taħtartikolu 11 tad-direttiva 76/118/KEE, il-kompożizzjoni ta' ċertu ħalib ippreservat parzjalment jew kompletament deħidrat hija meħtieġa li tkun verifikata b'metodi ta' analiżi tal-Komunità;
Billi huwa mixtieq li jkunu adottati serje inizjali ta' metodi li fir-rigward tagħhom studji kienu ġew finalizzati;
Billi l-miżuri provduti f'din id-direttiva huma bi qbil ma' l-opinjoni tal-kumitat permanenti għal oġġetti ta' l-ikel,
Adottat din id-direttiva:
Artikolu 1
Stati membri għandhom jieħdu l-miżuri kollha meħtieġa biex jiżguraw li l-analiżi meħtieġa għall-verifika tal-kriterji provduti fl-anness i ikunu mwettqa bi qbil ma' l-metodi deskritti fl-anness ii.
Artikolu 2
Fejn metodi alternattivi għal determinazzjoni waħdanija huma speċifikati, il-kampjun jista' jkun analizzat bi kwalunkwe metodu. Ir-rapport tat-test li hemm referenza għalih fl-anness ii irid isemmi l-metodu li jkun ġie użat.
Artikolu 3
Stati membri għandhom idaħħlu fis-seħħ il-liġijiet, regolamenti u disposizzjonijiet amministrattivi meħtieġa biex ikunu konformi ma' din id-direttiva fi żmien 18-ilxhar minn notifika tagħha. Għandhom minnufieħ jinfurmaw lill-kummissjoni dwar dan.
Artikolu 4
Din id-direttiva hija indirizzata lill-istati membri.
Magħmula fi brussell, Fit-13 ta' novembru 1979.